નવી દિલ્હી:પેટ્રોલ-ડીઝલના ભાવ છ સપ્તાહમાં પ્રતિ લિટર ₹૫.૩૦ની વૃદ્ધિ સાથે રેકોર્ડ ઊંચાઈએ પહોંચ્યા છે. ઓઇલ માર્કેટિંગ કંપનીઓએ રવિવારે મુંબઈમાં એક લિટર પેટ્રોલ ₹87.89 અને ડીઝલ ₹77.09ના ભાવે વેચ્યું હતું. દિલ્હીમાં પેટ્રોલ અને ડીઝલનો ભાવ અનુક્રમે ₹80.50 અને 72.61 હતો. 29 જુલાઈથી મુંબઈમાં ડીઝલનો ભાવ પ્રતિ લિટર ₹5.30 અને દિલ્હીમાં ₹4.99 વધ્યો છે. સમાન ગાળામાં પેટ્રોલ અને ડીઝલના ભાવમાં અનુક્રમે ₹4.28 અને ₹4.34નો વધારો નોંધાયો છે.